recursal/SuperWikiNEXT-32B huggingface dataset:
भारत के संविधान के भाग 19 में अनुच्छेद 364 को रखा गया है। भारत के संविधान का अनुच्छेद 364 प्रमुख बंदरगाहों और हवाई अड्डों के संबंध में विशेष प्रावधानों का वर्णन करता है। इसका मुख्य उद्देश्य महत्वपूर्ण बुनियादी सुविधाओं के कुशल प्रबंधन और विकास को सुनिश्चित करना है, जो भारत की आर्थिक वृद्धि और कनेक्टिविटी में महत्वपूर्ण भूमिका निभाते हैं।

1. संसद और राज्य विधानमंडलों की सीमाएं
--------------------------------------

अनुच्छेद 364 के तहत, संसद या राज्य विधानमंडल द्वारा बनाए गए कानून किसी प्रमुख बंदरगाह या हवाई अड्डे पर लागू नहीं होंगे। हालांकि, अधिसूचना में निर्दिष्ट किए जा सकने वाले संशोधनों के तहत कानून लागू हो सकते हैं।

2. प्रमुख बंदरगाह का अर्थ
-------------------------

प्रमुख बंदरगाह की परिभाषा एक ऐसा बंदरगाह है जिसे संसद या मौजूदा कानून के तहत एक प्रमुख बंदरगाह घोषित किया गया हो। प्रमुख बंदरगाह के भीतर शामिल सभी क्षेत्रों को भी प्रमुख बंदरगाह माना जाता है।

3. हवाई अड्डे का अर्थ
---------------------

अनुच्छेद 364 के अनुसार, "हवाई अड्डा" का अर्थ है एक ऐसा हवाई अड्डा जो वायुमार्ग, विमान और हवाई नेविगेशन से संबंधित अधिनियमों के प्रयोजनों के लिए परिभाषित है।

मुख्य बिंदु
-----------

* अनुच्छेद 364 का उद्देश्य प्रमुख बंदरगाहों और हवाई अड्डों के कुशल प्रबंधन और विकास को सुनिश्चित करना है।

* संसद या राज्य विधानमंडल द्वारा बनाए गए कानून प्रमुख बंदरगाहों और हवाई अड्डों पर सीधे लागू नहीं होते, परंतु अधिसूचना के माध्यम से उन्हें संशोधित किया जा सकता है।

इन्हें भी पढ़े

1. भारत का संविधान
2. भारत के संविधान का इतिहास
3. अनुच्छेद 361 (भारत का संविधान)
4. अनुच्छेद 367 (भारत का संविधान)
5. अनुच्छेद 368 (भारत का संविधान)

संदर्भ सूची
-----------

1. ↑  "Article 364: Special provisions as to major ports and aerodromes". *Constitution of India* (अंग्रेज़ी में). अभिगमन तिथि 2024-04-16.
2. 1 2  "भारत के संविधान में अनुच्छेद 364". अभिगमन तिथि 2024-04-16.
3. ↑  "अनुच्छेद 364". अभिगमन तिथि 2024-04-15.
4. ↑  "भारत के संविधान के भाग और अनुच्छेद" (PDF). अभिगमन तिथि 2024-04-15.
**चुप** 2022 की हिन्दी भाषा की भारतीय क्राइम थ्रिलर फ़िल्म है। इसे आर. बाल्की द्वारा निर्देशित किया गया है। फिल्म का निर्माण होप प्रोडक्शन के तहत राकेश झुनझुनवाला, जयंतीलाल गड़ा, गौरी शिंदे और अनिल नायडू द्वारा किया गया है। फिल्म में सनी देओल, दुलकर सलमान और श्रेया धनवंतरी हैं, जबकि पूजा भट्ट और सरन्या पोनवन्नन ने सहायक भूमिकाएँ निभाई हैं।

फ़िल्म की कहानी में, एक सीरियल किलर उन फिल्म समीक्षकों को निशाना बनाता है जो फिल्मों की बेईमान तरीके से समीक्षा करते हैं। आईजी अरविंद माथुर को हत्यारे को पकड़ने का काम सौंपा जाता है। चुप को 23 सितंबर 2022 को जारी किया गया था। इसे आलोचकों से ज्यादातर सकारात्मक समीक्षा मिली और यह व्यावसायिक रूप से सफल रही है। इस फ़िल्म को 25 नवंबर 2022 को ज़ी5 पर जारी किया गया था।

कहानी
-----

मुंबई में, नितिन श्रीवास्तव नाम का एक फिल्म समीक्षक अपने आवास पर मृत पाया जाता है। आईजी अरविंद माथुर (सनी देओल) को मामले की जांच सौंपी जाती है। अरविंद का अनुमान है कि हत्यारे ने चाकू से नितिन के शरीर को क्षत-विक्षत कर दिया और उसके माथे पर एक चिन्ह बना दिया। वह उस चिन्ह को समझने में असमर्थ होता है।

वहीं डैनी (दुलकर सलमान) एक फूलवाला है जो रिपोर्टर नीला मेनन (श्रेया धनवंतरी) से मिलता है और दोनों एक-दूसरे के प्यार में पड़ जाते हैं। कुछ दिनों बाद, एक अन्य फिल्म समीक्षक इरशाद अली भी मृत पाया जाता है। उसका शरीर ट्रेन के नीचे कुचला हुआ होता है। इस बीच, डैनी और नीला करीब आ गए हैं। डैनी उसके जन्मदिन पर उसे "कागज के फूल" उपहार में देता है। एक सप्ताह के बाद फिल्म समीक्षक, परीक्षित प्रभु एक क्रिकेट स्टेडियम में मृत पाया जाता है। उसके शरीर के अंग इधर-उधर बिखरे हुए होते हैं। अरविंद निष्कर्ष निकालता है कि हत्यारा आलोचकों द्वारा लिखी गई समीक्षाओं को पढ़ता है और केवल उन लोगों को निशाना बनाता है जो फिल्मों को नकारात्मक समीक्षा देते हैं।

मुख्य कलाकार
------------

* सनी देओल — पुलिस महानिरीक्षक अरविंद माथुर
* दुलकर सलमान — फूल विक्रेता "डैनी" (सेबेस्टियन गोम्स)
* श्रेया धनवंतरी — नीला मेनन, रिपोर्टर
* सरन्या पोनवन्नन — नीला की मां
* पूजा भट्ट — डॉ. ज़ेनोबिया श्रॉफ, आपराधिक मनोवैज्ञानिक
* अमिताभ बच्चन — स्वयं
* राजीव रवींद्रनाथन — पुलिस उपाधीक्षक, श्रीनिवास शेट्टी
* अध्ययन सुमन — पूरब कपूर
* राजा सेन — वरिष्ठ आलोचक
* ध्रुव हीना लोहुमी — कार्तिक

सन्दर्भ
-------

1. ↑  "Dulquer Salmaan starrer Chup OTT Release: इस ओटीटी प्लेटफॉर्म पर स्ट्रीम होगी 'चुप', फैंस हुए सुपर एक्साइडेट". *ज़ी न्यूज़*. 19 नवम्बर 2022. अभिगमन तिथि 27 जून 2023.
2. ↑  खान, रेखा (22 सितम्बर 2022). "फिल्म समीक्षकों को कितना 'चुप' करा पाई फिल्म". अभिगमन तिथि 27 जून 2023.
3. ↑  "सनी देओल की 'चुप रिवेंज ऑफ द आर्टिस्ट' अब ओटीटी पर होगी स्ट्रीम, जानिए किस दिन से देख सकेंगे फिल्म". *अमर उजाला*. अभिगमन तिथि 27 जून 2023.[*मृत कड़ियाँ*]
4. ↑  "Chup OTT Release: आपके मोबाइल्स में धमाल मचाने आ रहे हैं सनी देओल, जानिए कब और कहां देख पाएंगे फिल्म". *ज़ी न्यूज़*. 23 सितम्बर 2022. अभिगमन तिथि 27 जून 2023.

बाहरी कड़ियाँ
-------------

* *चुप*  इंटरनेट मूवी डेटाबेस पर
प्राचीन ग्रीस में राजनेता
**राजनेता** (अंग्रेज़ी: politician) अथवा **राजनीतिज्ञ** उस व्यक्ति को कहा जाता है जो दलगत राजनीति में सक्रिय होता हो अथवा सरकार के किसी पद पर निर्वाचित हुआ हो। राजनेता कानूनों को प्रस्तावित, सहमति, विरोध और निर्मित करते हैं जिससे वहाँ की भूमि एवं लोगों को संचालित किया जाता है। अतः व्यापक रूप में राजनेता वो प्रत्येक व्यक्ति कहलाता है जो सरकार में राजनैतिक शक्ति प्राप्त करने की इच्छा रखता है।
अधिक जानकारी के लिए वॉट्सएप करे 9301641845।

पहचान
-----

राजनेता वो लोग होते हैं जो मुख्य रूप से राजनैतिक दलों में राजनीतिक रूप से सक्रिय हों। राजनैतिक पदों की परास स्थानीय सरकारों से राज्य सरकारों एवं संघीय सरकार के अतिरिक्त अंतर्राष्ट्रीय सरकारों तक होती है। सभी *सरकारों के नेता* राजनेता माने जाते हैं।

इन्हें भी देखें
---------------

* राजनयिक दूत

सन्दर्भ
-------

1. ↑  "politician – Webster's New World College Dictionary" (अंग्रेज़ी में). Yourdictionary.com. 2013-05-21. अभिगमन तिथि 2022-05-18.
2. ↑  "politician – Princeton Wordnet dictionary". wordfind.com.
3. ↑  मिल्लर गैन्स, रोजर लेरॉय लैर्री (2012). *Criminal Justice in Action*. वाड्सवर्थ पब्लिशिंग. पृ॰ 152. आई॰ऍस॰बी॰ऍन॰ 978-1111835576.
4. ↑  ग्रान्ट ग्रान्ट, जोनाथन डॉनाल्ड ली (2001). *The Way It Was in the South: The Black Experience in Georgia*. यूनिवर्सिटी ऑफ़ जॉर्जिया प्रेस. पृ॰ 449. आई॰ऍस॰बी॰ऍन॰ 978-0820323299.
**नया ज़माना** 1971 में बनी हिन्दी भाषा की फिल्म है। यह प्रमोद चक्रवर्ती द्वारा निर्मित और निर्देशित है। फिल्म में धर्मेन्द्र, हेमामालिनी, अशोक कुमार, महमूद, प्राण, ललिता पवार और अरुणा ईरानी जैसे कलाकार हैं। संगीत एस॰ डी॰ बर्मन का है।

संक्षेप
-------

अनूप (धर्मेन्द्र) संघर्ष कर रहा लेखक है। एक दिन उसकी मुलाकात अमीर और खूबसूरत सीमा (हेमा मालिनी) से होती है और दोनों प्यार में पड़ जाते हैं। जब सीमा के भाई राजन चौधरी (प्राण) को पता चलता है, तो वह नाराज हो जाता है और सीमा को अनूप से फिर से मिलने के लिए मना करता है। दूसरी ओर अनूप की बहन रेखा (अरुणा ईरानी) और राजन के साले महेश (महमूद) को भी एक-दूसरे से प्यार हो जाता है। इससे राजन और भी नाराज हो जाता है और वह महेश को उसके घर से बाहर निकाल देता है।

राजन को पता चलता है कि अनूप ने "नया ज़माना" नाम की एक किताब लिखी है और इसे प्रकाशित करने और इसे अपने नाम से बेचने का फैसला किया है। अनूप और सीमा को पता चलता है कि पुस्तक बड़ी हिट रही है। इसके बाद राजन, अनूप और उसकी मां (ललिता पवार) के साथ छोटे-छोटे घरों में रहने वाले गरीब लोगों को बेदखल करने की कोशिश करता है। लेकिन अनूप और सीमा हस्तक्षेप करते हैं और परिणामस्वरूप राजन अपने गुर्गे सीताराम को चुपके से घर जलाने का आदेश देता है। अनूप को इस विनाश के लिए दोषी ठहराया जाता है और पुलिस उसे गिरफ्तार कर लेती है। सीमा के पिता, सचिन चौधरी (अशोक कुमार), सीमा को अनूप को देखने से मना करते हैं और साथ ही साथ गरीब लोगों के जीवन से दूर रहने की कहते हैं।

मुख्य कलाकार
------------

* धर्मेन्द्र ― अनूप
* हेमामालिनी ― सीमा चौधरी
* अशोक कुमार ― सचिन चौधरी
* महमूद ― महेश
* प्राण ― राजेन्द्रनाथ चौधरी / राजन
* धूमल ― धरमदास
* ललिता पवार ― अनूप की माँ
* अरुणा ईरानी ― रेखा
* मनमोहन ― अशोक
* शबनम ― अशोक की पत्नी
* इन्द्रानी मुखर्जी ― आशा
* राज मेहरा ― आईजीपी आनन्द मोहन
* जानकी दास ― सीताराम
* बेबी गुड्डी ― गुड्डी

संगीत
-----

सभी गीत आनंद बख्शी द्वारा लिखित; सारा संगीत एस॰ डी॰ बर्मन द्वारा रचित।

| क्र॰ | शीर्षक | गायन | अवधि |
| --- | --- | --- | --- |
| 1. | "डस गई सुई रैना कजरा रे" | लता मंगेशकर | 5:15 |
| 2. | "चोरों को सारे नजर आते हैं चोर" | लता मंगेशकर | 3:10 |
| 3. | "रामा रामा गजब हुई गवा रे" | लता मंगेशकर | 3:30 |
| 4. | "कितने दिन यूँ दिल तरसेंगे" | लता मंगेशकर | 3:53 |
| 5. | "चलता फिरता होटल" | महमूद, मन्ना डे | 4:06 |
| 6. | "दुनिया ओ दुनिया तेरा जवाब नहीं" | किशोर कुमार | 4:12 |
| 7. | "वाह रे नौजवान आजकल के" | किशोर कुमार | 4:51 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| प्रमोद चक्रवर्ती | फिल्मफेयर पुरस्कार | फ़िल्मफ़ेयर सर्वश्रेष्ठ फ़िल्म पुरस्कार | नामित |
| गुलशन नन्दा | फ़िल्मफ़ेयर सर्वश्रेष्ठ कथा पुरस्कार | नामित |

बाहरी कड़ियाँ
-------------

* *नया ज़माना*  इंटरनेट मूवी डेटाबेस पर
**धोपाप**, उत्तर प्रदेश के अवध प्रांत के सुल्तानपुर जनपद में आदि-गंगा गोमती नदी के तट पर स्थित एक प्रमुख धार्मिक तीर्थस्थल है, इसे "धोपाप धाम" के नाम से भी जाना जाता है। माना जाता है कि यह वही स्थान है जहां पर भगवान श्री राम ने लंकेश्वर रावण का वध करने के पश्चात महर्षि वशिष्ठ के आदेशानुसार स्नान करके स्वयं को "ब्रह्महत्या"के पाप से मुक्त किया था। लोगों का मानना है कि जो भी व्यक्ति गंगा दशहरे के अवसर पर यहां स्नान करता है, उसके सभी पाप आदिगंगा गोमती नदी में धुल जाते हैं। आदिमकाल में यहां भरों का राज था राजा गरहा भर और राजा हेल भर जैसे नाम इतिहास के पन्नों में आज भी दर्ज है। यहां एक विशाल मंदिर भी स्थित है। गंगा दशहरा के अवसर पर यहाँ सुलतानपुर ,उत्तर प्रदेश के ही नहीं बल्कि भारत के अन्य प्रांतों से भी हजारों की संख्या में श्रद्धालु आते हैं और आदिगंगा गोमती में डुबकी लगाने के पश्चात पूजन-अर्चन करते हैं।

धोपाप मन्दिर
सम्पूर्ण अवध में "धोपाप" के महत्व को कुछ इस तरह से समझाया गया है:--

ग्रहणे काशी, मकरे प्रयाग।
चैत्र नवमी अयोध्या, दशहरा धोपाप।।

अर्थात् अगर वर्ष भर में ग्रहण का स्नान काशी में, मकर संक्रान्ति स्नान प्रयाग में, चैत्र मास नवमी तिथि का स्नान अयोध्या में और ज्येष्ठ शुक्ल पक्ष दशहरा तिथि का स्नान "धोपाप" में कर लिया जाय तो अन्य किसी जगह जाने की आवश्यकता ही नहीं है। बस इतने मात्र से ही मनुष्य को सीधे बैकुण्ठ की प्राप्ति होती है...!!
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

 गुप्तकालीन मूर्ति शिल्पगुप्त कला का विकास भारत में गुप्त साम्राज्य के शासनकाल में (२०० से ३२५ ईस्वी में) हुआ। इस काल की वास्तुकृतियों में मंदिर निर्माण का ऐतिहासिक महत्त्व है। बड़ी संख्या में मूर्तियों तथा मंदिरों के निर्माण द्वारा आकार लेने वाली इस कला के विकास में अनेक मौलिक तत्व देखे जा सकते हैं जिसमें विशेष यह है कि ईंटों के स्थान पर पत्थरों का प्रयोग किया गया। इस काल की वास्तुकला को सात भागों में बाँटा जा सकता है- राजप्रासाद, आवासीय गृह, गुहाएँ, मन्दिर, स्तूप, विहार तथा स्तम्भ।

चीनी यात्री फाह्यान ने अपने विवरण में गुप्त नरेशों के राजप्रासाद की बहुत प्रशंसा की है। इस समय के घरों में कई कमरे, दालान तथा आँगन होते थे। छत पर जाने के लिए सीढ़ियाँ होती थीं जिन्हें सोपान कहा जाता था। प्रकाश के लिए रोशनदान बनाये जाते थे जिन्हें वातायन कहा जाता था। गुप्तकाल में ब्राह्मण धर्म के प्राचीनतम गुहा मंदिर निर्मित हुए। ये भिलसा (मध्य-प्रदेश) के समीप उदयगिरि की पहाड़ियों में स्थित हैं। ये गुहाएँ चट्टानें काटकर निर्मित हुई थीं। उदयगिरि के अतिरिक्त अजन्ता, एलोरा, औरंगाबाद और बाघ की कुछ गुफाएँ गुप्तकालीन हैं। इस काल में मंदिरों का निर्माण ऊँचे चबूतरों पर हुआ। शुरू में मंदिरों की छतें चपटी होती थीं बाद में शिखरों का निर्माण हुआ। मंदिरों में सिंह मुख, पुष्पपत्र, गंगायमुना की मूर्तियाँ, झरोखे आदि के कारण मंदिरों में अद्भुत आकर्षण है। 

गुप्तकाल में मूर्तिकला के प्रमुख केन्द्र मथुरा, सारनाथ और पाटिलपुत्र थे। गुप्तकालीन मूर्तिकला की विशेषताएँ हैं कि इन मूर्तियों में भद्रता तथा शालीनता, सरलता, आध्यात्मिकता के भावों की अभिव्यक्ति, अनुपातशीलता आदि गुणों के कारण ये मूर्तियाँ बड़ी स्वाभाविक हैं। इस काल में भारतीय कलाकारों ने अपनी एक विशिष्ट मौलिक एवं राष्ट्रीय शैली का सृजन किया था, जिसमें मूर्ति का आकार गात, केशराशि, माँसपेशियाँ, चेहरे की बनावट, प्रभामण्डल, मुद्रा, स्वाभाविकता आदि तत्त्वों को ध्यान में रखकर मूर्ति का निर्माण किया जाता था। यह भारतीय एवं राष्ट्रीय शैली थी। 

इस काल में निर्मित बुद्ध-मूर्तियाँ पाँच मुद्राओं में मिलती हैं- १. ध्यान मुद्रा २. भूमिस्पर्श मुद्रा ३. अभय मुद्रा ४. वरद मुद्रा ५. धर्मचक्र मुद्रा। गुप्तकाल चित्रकला का स्वर्ण युग था। 

  

कालिदास की रचनाओं में चित्रकला के विषय के अनेक प्रसंग हैं। मेघदूत में यक्ष-पत्नी के द्वारा यक्ष के भावगम्य चित्र का उल्लेख है।

कला दीर्घा
----------

* 
* 
* 
*

सन्दर्भ
-------

1. ↑  "स्वर्णिम युग की कला". टीडीआईएल. मूल से 11 जनवरी 2008 को पुरालेखित. अभिगमन तिथि २५ मई २००९. `|access-date=` में तिथि प्राचल का मान जाँचें (मदद)
2. ↑  ईश्वरी प्रसाद, पद्मभूषण (जुलाई १९८६). *प्राचीन भारतीय संस्कृति, कला, राजनीति, धर्म तथा दर्शन*. इलाहाबाद: मीनू पब्लिकेशन, म्योर रोड. पृ॰ २०१ से २२०. `|access-date=` दिए जाने पर `|url= भी दिया जाना चाहिए` (मदद)

| * दे
* वा
* सं
**प्राचीन भारतीय कलाएँ**  |
| --- |
| सिन्धु कला । वैदिक कला । मौर्य कला । मौर्यकालीन स्थापत्य या वास्तु कला ।
 मूर्ति कला । स्तूप । कुषाण कला । गान्धार कला । मथुरा कला । स्थापत्य कला । अमरावती की कला । गुप्तकालीन कला । वास्तुकला । अजन्ता की चित्रकला । बादामी के गुफा चित्र । एलोरा । सिजिरिया के बौद्ध चित्र । सित्तानवासन के गुफा चित्र । एलिफेंटा । बौद्ध मूर्ति कला । जैन कला । दक्षिण भारत की कला । पल्लव कला । चाल्लुक्य कला । कोणार्क के मंदिर । अंगकोरवाट । खजुराहो के मंदिर । मथुरा की मूर्तिकला । प्रतिहार कला शैली |
**कुमारी शैलजा** (जन्म: 24 सितंबर 1962 गांव प्रभुवाला जिला हिसार) एक भारतीय राजनीतिज्ञ तथा भारत सरकार की पंद्रहवीं लोकसभा के मंत्रीमंडल में आवास, शहरी ग़रीबी उन्मूलन एवं पर्यटन मंत्रालय में मंत्री थीं। 

वे भारत के पंद्रहवीं लोकसभा की सदस्या एवं भारतीय राष्ट्रीय कांग्रेस से संबद्ध राजनेत्री हैं। संप्रग सरकार के केन्द्रीय मंत्रीमंडल में वे आवास एवं गरीबी उन्मूलन मंत्रालय की राज्य मंत्री (स्वतंत्र प्रभार) थीं।

शिक्षा
------

वे प्रमुख दलित नेता श्री चौधरी दलबीर सिंह की सुपुत्री हैं। उनकी मुख्य शिक्षा-दीक्षा नयी दिल्ली के जीसस ऐंड मेरी स्कूल में हुई। ततपश्चात उन्होंने पंजाब विश्वविद्यालय से एम फिल (दर्शनशास्त्र में परास्नातक) की उपाधि प्राप्त की।

राजनैतिक जीवन
-------------

उन्होंने अपने राजनैतिक जीवन की शुरुआत 1990 में महिला कांग्रेस की अध्यक्षा बनने से की। वे दसवीं लोकसभा के चुनाव में हरियाणा के सिरसा लोकसभा क्षेत्र से चुनी गयीं। नरसिंह राव की सरकार में वे शिक्षा एवं संस्कृति मामलों की राज्यमंत्री बनीं। 1996 के लोकसभा चुनावों में कांग्रेस के काफी खराब प्रदर्शन के बावजूद कुमारी शैलजा फिर से चुनी गयी। 

2004 के आम चुनावों में उन्होंने अंबाला लोकसभा क्षेत्र का प्रतिनिधित्व किया और बाद में केन्द्रीय राज्य मंत्री बनीं।

1. ↑  "Meet the Ministers - Cabinet Minister". मूल से 5 जून 2016 को पुरालेखित. अभिगमन तिथि 23 जून 2016.
भारत के संविधान के भाग 21 अनुच्छेद 369 को रखा गया है। भारत के संविधान के भाग 21 का मुख्य विषय "अस्थाई संक्रमणकालीन और विशेष उपबन्ध" है। भारतीय संविधान में भाग 19 में (अनुच्छेद 369 - 392) को जगह दी गई है। भारत के संविधान का अनुच्छेद 369 राज्य सूची के कुछ मामलों के संबंध में संसद को कानून बनाने की अस्थायी शक्ति प्रदान करता है, जैसे कि वे समवर्ती सूची के मामले हों। यह शक्ति संविधान के प्रारंभ से पांच वर्षों के लिए मान्य है और फिर समाप्त हो जाती है।

1. अस्थायी शक्ति का उद्देश्य
----------------------------

अनुच्छेद 369 संसद को कुछ मामलों में कानून बनाने की अस्थायी शक्ति प्रदान करता है, जो सामान्य रूप से राज्य सूची में होते हैं। 

यह शक्ति पांच वर्षों के लिए है, मानो कि ये मामले समवर्ती सूची में हो।

2. कानून बनाने के मामलों की सूची
--------------------------------

(खंड A ) इनमें सूती और ऊनी वस्त्र, कच्चा कपास, कपास के बीज, कागज (अखबारी कागज सहित), खाद्य पदार्थ, पशु चारा, कोयला, लोहा, इस्पात और अभ्रक का उत्पादन, आपूर्ति, और वितरण शामिल हैं।

(खंड B) खंड (ए) में उल्लिखित मामलों के संबंध में कानूनों के खिलाफ अपराधों और उनके अनुसार अदालतों के अधिकार क्षेत्र और शक्तियों का उल्लेख किया गया है। साथ ही, फीस से संबंधित प्रावधान भी शामिल हैं, लेकिन किसी भी न्यायालय द्वारा ली गई फीस इससे प्रभावित नहीं होती। संविधान में यह प्रावधान पांच वर्षों की अवधि के लिए है और उसके बाद प्रभावी रूप से समाप्त हो जाएगा। जब तक यह अवधि समाप्त नहीं होती, संसद द्वारा बनाए गए कानून प्रभावी रहेंगे। पांच वर्षों की समाप्ति पर, कोई भी कानून जो इस प्रावधान के बिना बनाया गया होता, वह प्रभाव खो देगा, सिवाय उन कार्यों के जिनका पहले से ही पालन हो चुका है या जिनकी प्रक्रिया पहले से ही चल रही है।

मुख्य बिंदु
-----------

* पाँच वर्षों की अवधि के बाद, संसद द्वारा बनाया गया कोई भी कानून जो इस प्रावधान के बिना बना होता, वह प्रभाव खो देगा, सिवाय उन मामलों के जिनका पहले से पालन हो चुका है या जिनकी प्रक्रिया पहले से ही चल रही है।

संदर्भ सूची
-----------

1. ↑  "अमित शाह अनुच्छेद 371 को क्यों बनाए रखना चाहते हैं". *BBC News हिंदी*. अभिगमन तिथि 2024-04-16.
2. 1 2  "भारत के संविधान अनुच्छेद 369". *Indian Kanoon*. अभिगमन तिथि 2024-04-16.
3. ↑  "भारत के अनुच्छेद 369 खंड (A)". *Indian Kanoon*. अभिगमन तिथि 2024-04-15.
4. ↑  "Article 369: Temporary power to Parliament to make laws with respect to certain matters in the State List as if they were matters in the Concurrent List". *Constitution of India* (अंग्रेज़ी में). अभिगमन तिथि 2024-04-16.
5. ↑  "Constitution of India » 369. Temporary power to Parliament to make laws with respect to certain matters in the State List as if they were matters in the Concurrent List" (अंग्रेज़ी में). अभिगमन तिथि 2024-04-16.
**थिएरी हेनरी** (अंग्रेज़ी: Thierry Henry) एक फ्रांसीसी पेशेवर फुटबॉल कोच, पूर्व खिलाड़ी और एक खेल प्रसारक हैं जो वर्तमान में सीबीएस स्पोर्ट्स के साथ काम करते हैं। उन्हें सर्वकालिक महान स्ट्राइकरों में से एक तथा प्रीमियर लीग के इतिहास में सबसे महान खिलाड़ियों में से एक माना जाता है। प्रीमियर लीग क्लब आर्सेनल का 250 से भी ज्यादा मैचों में प्रतिनिधित्व करने वाले हेनरी को क्लब का अब तक का सबसे महान खिलाड़ी नामित किया गया है। हेनरी 2003 में बैलोन डी'ओर तथा 2003 और 2004 में फीफा वर्ल्ड प्लेयर ऑफ द ईयर दोनों के लिए उपविजेता रहे। उन्हें रिकॉर्ड तीन बार एफडब्ल्यूए फुटबॉलर ऑफ द ईयर और लगातार छह बार पीएफए ​​टीम ऑफ द ईयर में नामित किया गया। 2004 में पेले द्वारा हेनरी को दुनिया के महानतम जीवित खिलाड़ियों की फीफा 100 सूची में नामित किया गया था।

हेनरी ने 1999 में मौजूदा सीरी ए चैंपियन जुवेंटस के साथ अनुबंध करने से पहले 1994 में मोनाको के साथ अपने पेशेवर फुटबॉल करियर की शुरुआत की थी। हालाँकि सीमित खेल समय और क्लब के पदानुक्रम के साथ असहमति के कारण हेनरी 1999 में प्रीमियर लीग क्लब आर्सेनल में £1.1 करोड़ के अनुबंध पर शामिल हो गए। लंबे समय तक मेंटर (mentor) और कोच आर्सेन वेंजर की देखरेख में हेनरी एक शानदार स्ट्राइकर बने और सभी प्रतियोगिताओं में 228 गोल के साथ आर्सेनल के सर्वकालिक अग्रणी स्कोरर बन गए। उन्होंने रिकॉर्ड चार बार प्रीमियर लीग गोल्डन बूट पुरस्कार जीता।

सन्दर्भ
-------

1. ↑  "4 फरवरी 2009 को बार्सिलोना में आयोजित मैच का कार्यवृत्त". रॉयल स्पैनिश फुटबॉल फेडरेशन. अभिगमन तिथि 25 जून 2023.[*मृत कड़ियाँ*]
2. ↑  "गोल.कॉम प्रोफ़ाइल: थिएरी हेनरी". गोल.कॉम. 25 जून 2007.
3. ↑  "फीफा विश्व कप दक्षिण अफ्रीका 2010: खिलाड़ियों की सूची: फ्रांस" (PDF). फीफा. 12 जून 2010. पृ॰ 10. मूल (PDF) से 18 अक्तूबर 2019 को पुरालेखित. अभिगमन तिथि 25 जून 2023.
4. ↑  "द फीफा 100". *द गार्जियन*. अभिगमन तिथि 25 जून 2023.
5. ↑  रूथवेन, ग्राहम. "क्यों थिएरी हेनरी प्रीमियर लीग के इतिहास में सबसे महान स्ट्राइकर के रूप में जाने जाएंगे". *ब्लीचर रिपोर्ट*.
6. ↑  "थिएरी हेनरी को आपका पसंदीदा प्रीमियर लीग फॉरवर्ड चुना गया है". *बीबीसी स्पोर्ट*.
7. ↑  मैकनिकोलस, जेम्स. "प्रीमियर लीग 60: नंबर 1, थिएरी हेनरी". *द एथलेटिक*.
8. ↑  "2021 प्रीमियर लीग हॉल ऑफ फेम में शामिल : थियरी हेनरी". *प्रीमियर लीग*.
9. ↑  "गनर्स महानतम 50 खिलाड़ी". *आर्सेनल.कॉम*. अभिगमन तिथि 25 जून 2023.
10. ↑  "पेले की महानतम की सूची". 2004-03-04. अभिगमन तिथि 25 जून 2023.

बाहरी कड़ियाँ
-------------

|  |  |
| --- | --- |
|  | **Thierry Henry** से संबंधित मीडिया विकिमीडिया कॉमंस पर उपलब्ध है।  |

* थिएरी हेनरी एफसी बार्सिलोना में
यह साल में एक बार हिंदी पंचाग के ज्येष्ठ महीने में पूर्णिमा के दिन मनाया जाता है, जो ग्रेगोरियन कैलेंडर के अनुसार मई या जून का महीना होता है। ऐसा माना जाता है कि परमसंत कबीर साहेब इसी दिन 1398 ई. में काशी के लहरतारा तालाब में कमल पर शिशु रूप में सशरीर प्रकट हुए थे। उन्हें नीरू- नीमा जुलाहा दंपति उठा ले गए जिनके घर पर ही उनकी परवरिश हुई। कबीर जयंती 2021 में 24 जून को मनाया गया था और 2022 की तिथि 14 जून है।
मोको कहां ढूँढे रे बंदे, मन लागा मेरा यार फकीरी में और उनके दोहे चलती चक्की देख के आदी सुप्रसिद्ध रचनाएं हैं।

महत्व
-----

कबीर प्रकट दिवस 1398 ईस्वी में हिंदू कैलेंडर के ज्येष्ठ महीने की पूर्णिमा के दिन पृथ्वी पर कबीर साहिब के प्रकट होने के दिन को चिह्नित करता है। यह विवादित है कि वह पृथ्वी पर कैसे प्रकट हुए। कुछ का मानना ​​है कि उन्होंने माता-पिता से जन्म लिया, जबकि अन्य का कहना है कि वह स्वयं "लहारतारा" झील में एक कमल के फूल पर प्रकट हुए थे।  वास्तव में, लहरतारा झील पर आज एक कबीरपंथ है जो इसी विश्वास को पुष्ट करता है।

संदर्भ
------

1. ↑  "संत कबीर के प्रकट उत्सव पर 100 पौधे लगाए व बांटे". *Dainik Bhaskar*. अभिगमन तिथि 2022-05-24.
2. ↑  "संत कबीर प्रकट दिवस पर जुटे रामपाल समर्थक, सामूहिक विवाह में थाइलैंड से भी पहुंचा जोड़ा". *Dainik Jagran*. अभिगमन तिथि 2022-05-24.
3. ↑  "कबीर प्रकटोत्सव में नहीं आएंगे राष्ट्रपति". *Amar Ujala*. अभिगमन तिथि 2022-05-24.
4. ↑
**जगन नाथ विश्वविद्यालय, जयपुर,** गांव रामपुरा, तहसील चाकसू, जयपुर (राजस्थान) एक सह-शिक्षा, आवासीय, निजी विश्वविद्यालय में 2008 में स्थापित किया गया है राजस्थान ।  प्रोफेसर एचएल वर्मा विश्वविद्यालय के कुलपति हैं।  विश्वविद्यालय का मुख्य परिसर ग्रामीण बेल्ट में स्थित है।

जगन्नाथ गुप्ता मेमोरियल एजुकेशन सोसाइटी द्वारा 1993 में स्थापित एक गैर-लाभकारी संगठन, जगन्नाथ गुप्ता मेमोरियल एजुकेशन सोसाइटी द्वारा स्थापित और प्रचारित किया गया है। सोसाइटी की स्थापना स्वर्गीय श्री की स्मृति में की गई थी। जगन्नाथ गुप्ता, एक उद्योगपति, शिक्षाविद, दूरदर्शी और समाज सुधारक। पहला शैक्षणिक संस्थान, जगन इंस्टीट्यूट ऑफ मैनेजमेंट स्टडीज, 1993 में स्थापित किया गया था। तब से, सोसाइटी ने धीरे-धीरे जगन्नाथ इंटरनेशनल मैनेजमेंट स्कूल, वसंत कुंज, जगन नाथ यूनिवर्सिटी, एनसीआर और जगन्नाथ यूनिवर्सिटी, जयपुर जैसे विभिन्न शैक्षणिक संस्थानों की स्थापना की। विश्वविद्यालय ने छात्रों में उद्यमिता की भावना को बढ़ावा देने के लिए एक संस्थागत ऊष्मायन केंद्र की स्थापना की है। जगन्नाथ विश्वविद्यालय, SWAYAM का एक भारतीय व्यापक ऑनलाइन पाठ्यक्रम (MOOC) मंच का स्थानीय अध्याय भी है। SWAYAM डिजिटल इंडिया के लिए भारत सरकार के तत्कालीन मानव संसाधन विकास मंत्रालय (MHRD) (अब शिक्षा मंत्रालय) द्वारा शुरू की गई एक पहल है। यूजीसी ने अनुपालन प्रस्तुत करने के बाद विश्वविद्यालय को मंजूरी दे दी है।

कार्यक्रमों
-----------

विश्वविद्यालय अंडर-ग्रेजुएट, डिप्लोमा, पोस्ट-ग्रेजुएट प्रदान करता है, और डॉक्टरल कार्यक्रम विभिन्न धाराओं जैसे इंजीनियरिंग, प्रबंधन, कानून, वास्तुकला और योजना, फार्मेसी, शिक्षा, बुनियादी विज्ञान, फिजियोथेरेपी, कंप्यूटर अनुप्रयोगों और वाणिज्य में प्रदान किए जाते हैं।

प्रत्यायन
---------

जगन नाथ विश्वविद्यालय एक पूर्ण विकसित विश्वविद्यालय है और राजस्थान निजी विश्वविद्यालय अधिनियम, 2008 के तहत स्थापित किया गया है।

यह सभी देखें
------------

* प्रदर्शन और दृश्य कला के राज्य विश्वविद्यालय
* स्टेट इंस्टीट्यूट ऑफ फिल्म एंड टेलीविजन

संदर्भ
------

1. ↑  "Microsoft Word - Jagannath Uni, Jaipur.doc" (PDF). *Ugc.ac.in*. मूल (PDF) से 26 November 2013 को पुरालेखित. अभिगमन तिथि 2017-02-23.
2. ↑
3. ↑  "Swayam at Jagan Nath University, Jaipur" (PDF).
4. ↑
5. ↑  "Courses" (PDF).[*मृत कड़ियाँ*]
6. ↑  "Private University in Jaipur, Rajasthan | Private University in India - Jagannath University | Colleges in Jaipur". *www.jagannathuniversity.org*. अभिगमन तिथि 2021-01-08.

संदर्भ
------

बाहरी कड़ियाँ
-------------

* औपचारिक जालस्थल
नेपाल में हिंदू धर्म
नेपाल में हिंदू धर्म
नेपाल मुख्य रूप से धर्म में हिंदू है, हालांकि यह बहु-सांस्कृतिक, बहु-जातीय, बहुभाषी और धार्मिक रूप से विविध राष्ट्र है जहां प्राचीन काल से कई धर्मों का अभ्यास किया जा रहा है। नेपाल के संविधान के अनुसार नेपाल एक धर्मनिरपेक्ष राज्य और लोकतांत्रिक देश भी है। नेपाली संविधान द्वारा राज्य और धर्म की स्वतंत्रता द्वारा समान रूप से सभी धर्मों का उपचार भी सुनिश्चित किया जाता है। 2006 की शुरुआत में लोकतंत्र के लिए आंदोलन और 2008 में राजा ज्ञानेंद्र की बर्खास्तगी से पहले, देश आधिकारिक तौर पर एक हिंदू साम्राज्य था। हिंदू धर्म राज्य में बहुसंख्यक धर्म है और इसकी सामाजिक संरचना पर गहराई से प्रभाव डालता है, जबकि बौद्ध धर्म (तिब्बती बौद्ध धर्म) का प्रयोग कुछ जातीय समूहों (उदाहरण के लिए नेवार) द्वारा किया जाता है जो कि हिंदू धर्म से दृढ़ता से प्रभावित होते हैं; किरणवाद अन्यथा किराती जातीयता से संबंधित आबादी का जमीनी मूल धर्म है। इस्लाम, ईसाई धर्म, सिख धर्म और जैन धर्म ने मार्ग बना दिया है और विशेष रूप से पूर्वी नेपाल में छोटी आबादी की धार्मिक पहचान है|

इतिहास
------

नेपाल क्षेत्र में दर्ज इतिहास की शुरुआत से हिंदू और बौद्ध रहा है, हालांकि मूल रूप से केवल किरातिवाद और अन्य आदिवासी धर्म थे, इस्लाम को 11 वीं शताब्दी के आसपास मुस्लिम भारतीयों के आगमन के साथ राष्ट्र के साथ पेश किया गया था। ईसाई धर्म को 1700 के दशक में देश में पेश किया गया था जब कैथोलिक फ्रायर्स काठमांडू घाटी में प्रवेश करते थे। 2011 की जनगणना के अनुसार, नेपाली आबादी का 81.3% हिंदू था, 9.0% बौद्ध था, 4.4% मुस्लिम था, 3.0% किरातिवादी (स्वदेशी जातीय धर्म) था, 1.4% ईसाई था, 0.2% सिख थे, 0.1% जैन थे और 0.6% अन्य धर्मों का पालन करें या कोई धर्म नहीं।

नेपाली संस्कृति में हिंदू धर्म
------------------------------

यह भी माना जाता है कि नेपाली धर्मशास्त्र के अनुसार भगवान ब्रह्मा, विष्णु और शिव हिरण के रूप में नेपाल आए थे|

### मुनी द्वारा नेपाल की स्थापना

वह बागुती और बिष्णुमती नदियों के संगम, तेकू में धार्मिक समारोह करते थे। उन्होंने भक्तमान को गोपाल यादव राजवंश की रेखा में पहला राजा चुना। गोपाल यादव राजवंश ने 300 वर्षों तक शासन किया। यक्ष्य गुप्ता इस राजवंश का अंतिम राजा था। किरात वंश ने 550-700-800 वर्षों के लिए शासन किया। किरात यलंबार और गैस्ती का पहला राजा इस वंश का अंतिम राजा था। राजवंश 200-350 साल के लिए शासन किया। मल्ला राजवंश 400-600 साल के लिए शासन किया। शाह राजवंश ने 300 वर्षों तक शासन किया।।

### नेपाल का झंडा

ऐसा माना जाता है कि भगवान विष्णु ने नेपाली लोगों का आयोजन किया था और सूर्य और चंद्रमा के साथ प्रतीक के रूप में उन्हें ध्वज दिया था।

संदर्भ
------

1. ↑  The Ancient Period Archived 2008-05-24 at the वेबैक मशीन
2. ↑  Gorkhapatra Corporation *The Nepalese Perspective*
***पाकीज़ा*** (उर्दु: پاکیزہ، पवित्र) एक सन 1972 की बॉलीवुड फिल्म है। यह एक त़वायफ़ की मार्मिक कहानी है और इसे आज तक लता मंगेशकर द्वारा गाये गये मधुर गीतों के लिये याद किया जाता है। फिल्म का निर्देशन क़माल अमरोही ने किया था जो मुख्य नायिका मीना कुमारी के पति भी थे। फिल्म लगभग १४ वर्षों मे बन कर तैयार हुई।

कथानक
-----

यह फिल्म पाकीज़ा (पवित्र) नरगिस (मीना कुमारी) के बारे में है जो कोठे पर पलती है। वो इस दुश्चक्र को तोड़ पाने में असमर्थ रहती है। नरगिस जवान होती है और एक खूबसूरत और लोकप्रिय नर्तकी / गायिका साहिबजान के रूप मे विख्यात होती है। नवाब सलीम अहमद खान (राज कुमार) साहिबजान की सुंदरता और मासूमियत पर मर मिटता है और उसे अपने साथ, भाग चलने के लिए राजी़ कर लेता है। लेकिन वो जहां भी जाते है लोग साहिबजान को पहचान लेते हैं। तब सलीम उसका नाम **पाकीज़ा** रख देता है और कानूनी तौर पर निका़ह करने के लिये एक मौलवी के पास जाता है। सलीम की बदनामी ना हो यह सोच कर साहिबजान शादी से मना कर देती है और कोठे पर लौट आती है। सलीम अंततः किसी और से शादी करने का निर्णय लेता है और साहिबजान को अपनी शादी पर नृत्य करने के लिए आमंत्रित करता है। साहिबजान जब मुजरे के लिये आती है तो कई राज़ उसका इंतजा़र कर रहे होते हैं।

गीत
---

यह् फिल्म अपने गीतों के लिए भी याद की जाती है, जिनका संगीत गु़लाम मोहम्मद ने दिया था और उनकी मृत्यु के पश्चात फिल्म का पार्श्व संगीत नौशाद ने तैयार किया। प्रमुख गीत हैं: -

* "चलो दिलदार चलो चाँद के पार चलो, हम हैं तैयार चलो ...."
* "चलते चलते युंही कोई मिल गया था सरे राह चलते चलते ..."
* "इन्ही लोगों ने ले लीना दुपट्टा मेरा ...."
* "ठाढे़ रहियो ओ बाँके यार रे..."
* "आज हम अपनी दुआओं का असर देखेंगे, तीरे नज़र देखेंगे, ज़ख्मे जि़गर देखेंगे...."
* "मौसम है आशका़ना..."

सन्दर्भ
-------
वॉल स्ट्रीट में न्यूयॉर्क स्टॉक एक्सचेंज अपनी सूचीबद्ध कंपनियों के कुल बाजार पूंजीकरण के अधार पर दुनिया की सबसे बड़ी स्टॉक एक्सचेंज है

  

**बाजार पूंजीकरण**, जिसे आमतौर पर **मार्केट कैप** कहा जाता है, सार्वजनिक रूप से कारोबार करने वाली कंपनी के बकाया शेयरों का बाजार मूल्य है। किसी भी कंपनी का मार्केट कैप ज्ञात करने के लिए उस कंपनी के कुल आउटस्टैंडिंग शेयर से शेयर के कीमत का गुणा कर दिया जाता है |

बाजार पूंजीकरण = आउटस्टैंडिंग शेयर की संख्या \* शेयर की कीमत 

*बाजार पूंजीकरण* बकाया शेयरों की संख्या का एक शेयर की कीमत से गुणनफल के बराबर होता है।चूंकि बकाया स्टॉक सार्वजनिक बाजारों में खरीदा और बेचा जाता है, इसलिए पूंजीकरण का उपयोग किसी कंपनी के निवल मूल्य पर सार्वजनिक राय के संकेतक के रूप में किया जा सकता है और स्टॉक मूल्यांकन के कुछ रूपों में एक निर्धारित कारक है।

मार्केट कैप केवल एक कंपनी के इक्विटी मूल्य को दर्शाता है। एक फर्म की पूंजी संरचना चयन इस बात पर महत्वपूर्ण प्रभाव डालता है कि उस कंपनी का कुल मूल्य इक्विटी और ऋण के बीच कैसे आवंटित होगा। एक अधिक व्यापक उपाय उद्यम मूल्य (enterprise value (EV)) है, जो बकाया ऋण, पसंदीदा स्टॉक और अन्य कारकों को प्रभाव देता है।। बीमा फर्मों के लिए, एम्बेडेड मूल्य (embedded value (EV)) नामक मूल्य का उपयोग किया गया है।

सन्दर्भ
-------

1. ↑  "Market highlights for first half-year 2010" (PDF). World Federation of Exchanges. मूल (PDF) से जुलाई 22, 2013 को पुरालेखित. अभिगमन तिथि मई 29, 2013.
2. ↑  "मार्केट कैपिटलाइज़ेशन क्या है / Market Capitalization Kya Hai Full Details In Hindi » Finoहिंदी" (हिंदी में). 2024-03-25. अभिगमन तिथि 2024-03-26.सीएस1 रखरखाव: नामालूम भाषा (link)
3. ↑  "Market Capitalization Definition". मूल से 30 सितंबर 2019 को पुरालेखित. अभिगमन तिथि April 2, 2013.
**जेना मैरी ओर्टेगा** (जन्म 27 सितंबर 2002) एक अमेरिकी अभिनेत्री हैं। उन्होंने एक अपने करियर की शुरुआत एक बाल अभिनेत्री के रूप में की। उन्होंने हास्य श्रृंखला *जेन द वर्जिन* (2014-2019) में युवा जेन के रूप में अपनी भूमिका के साथ पहचान प्राप्त की। उन्हें सफलता डिज़्नी चैनल की श्रृंखला *स्टक इन द मिडल* (2016-2018) में हार्ले डियाज़ की भूमिका निभाकर मिली, जिसके लिए उन्होंने एक *इमेज पुरस्कार* जीता। ओर्टेगा ने 2019 में *यू* श्रृंखला की दुसरी कड़ी में *ऐली अल्वेस* की भूमिका निभाई और नेटफ्लिक्स की पारिवारिक फिल्म *यस डे* (2021) में भी अभिनय किया।

प्रारंभिक जीवन
--------------

जेना ओर्टेगा का जन्म 27 सितंबर 2002 को कोचेला वैली, कैलिफ़ोर्निया में हुआ था। उनके पिता मैक्सिकन वंश के हैं और उसकी माँ मैक्सिकन और प्यूर्टो रिकान वंश की है। ओर्टेगा अपने करियर के कारण एक सामान्य जीवन शैली का आनन्द लेने से वंचित रह गई।

करियर
-----

ओर्टेगा ने 2018 में फिल्म *सेविंग फ्लोरा* में डॉन नाम की मुख्य भूमिका निभाई, जो एक सर्कस मालिक की बेटी है। इस फिल्म को आलोचकों से सकारात्मक समीक्षा मिली और उनके अभिनय की प्रशंसा की गई।

ओर्टेगा ने नेटफ्लिक्स टीवी श्रृंखला वेंस्डे में *वेंस्डे एडम्स* की भूमिका निभाई, जिसे उन्होंने अपने जीवन का "नया अध्याय" कहा। श्रृंखला में ओर्टेगा के प्रदर्शन की व्यापक रूप से प्रशंसा की गई और उनको सर्वश्रेष्ठ अभिनेत्री के लिए गोल्डन ग्लोब पुरस्कार के लिए नामांकन प्राप्त हुआ।

सन्दर्भ
-------

1. ↑  "Listings | TheFutonCritic.com - The Web's Best Television Resource". *www.thefutoncritic.com*. अभिगमन तिथि 2023-06-06.
2. ↑  "Jenna Ortega Thinks She Could Be the One to Finally Take Down Joe Goldberg in 'You'". *Cosmopolitan* (अंग्रेज़ी में). 2021-04-07. अभिगमन तिथि 2023-06-06.
3. ↑  TootiFooti, Team (2024-04-07). "Jenna Ortega Hot Photos! 😍 Don't Miss Out On The Heat! - TootiFooti". *tootifooti.com* (अंग्रेज़ी में). अभिगमन तिथि 2024-04-08.
4. ↑  McNary, Dave (2017-08-04). "David Arquette, Jenna Ortega to Star in Elephant Drama 'Saving Flora'". *Variety* (अंग्रेज़ी में). अभिगमन तिथि 2023-06-06.
5. ↑  Andreeva, Nellie (2021-05-19). "Jenna Ortega To Play Lead Wednesday Addams In Netflix's Live-Action Series From Tim Burton". *Deadline* (अंग्रेज़ी में). अभिगमन तिथि 2023-06-06.
6. ↑  Nordyke, Kimberly (2023-01-11). "Golden Globes: Full List of Winners". *The Hollywood Reporter* (अंग्रेज़ी में). अभिगमन तिथि 2023-06-06.

बाहरी कड़ियाँ
-------------

* इंटरनेट मूवी डेटाबेस पर जेना ओर्टेगा
अवलोकन
अलिंद क्षिप्रहृदयता (एट्रियल टैचीकार्डिया) एक तेज़ दिल की धड़कन है, जिसे अतालता कहा जाता है। यह एक प्रकार का सुप्रावेंट्रिकुलर टैचीकार्डिया (एसवीटी) है।

अलिंद क्षिप्रहृदयता प्रकरण के दौरान, हृदय एक मिनट में 100 से अधिक बार धड़कता है। फिर यह प्रति मिनट लगभग 60 से 80 बीट की हृदय गति पर लौट आता है। कोई प्रकरण धीरे-धीरे शुरू हो सकता है या यह अचानक और तेज़ी से शुरू हो सकता है। इससे तेज़ या तेज़ दिल की धड़कन, चक्कर आना, चक्कर आना और बेहोशी हो सकती है।

अलिंद क्षिप्रहृदयता आम है। यह उन लोगों में हो सकता है जिनकी हृदय की सर्जरी हुई हो या जो गर्भवती हों। संक्रमण, उत्तेजक दवाएं या शराब का उपयोग इसे ट्रिगर कर सकता है।

निदान
-----

डॉक्टर उन स्थितियों के बारे में पूछ सकते हैं या परीक्षण कर सकते हैं जो एसवीटी को ट्रिगर कर सकती हैं, जैसे हृदय रोग या थायरॉयड ग्रंथि की समस्या। डॉक्टर अतालता के लिए विशिष्ट हृदय-निगरानी परीक्षण भी कर सकते हैं। इनमें शामिल हो सकते हैं यदि डॉक्टर को उन परीक्षणों के दौरान अतालता नहीं मिलती है, तो वह अन्य परीक्षणों के साथ अतालता को ट्रिगर करने का प्रयास कर सकता है, जिसमें इलेक्ट्रोफिजियोलॉजिकल परीक्षण और मानचित्रण शामिल हो सकते हैं। इस परीक्षण में, डॉक्टर रक्त वाहिकाओं के माध्यम से इलेक्ट्रोड के साथ पतली ट्यूब (कैथेटर) को हृदय के भीतर विभिन्न स्थानों पर थ्रेड करते हैं। इसके अलावा, हृदय रोग विशेषज्ञ इलेक्ट्रोड का उपयोग हृदय को गति देने के लिए उत्तेजित करने के लिए कर सकते हैं जो अतालता को ट्रिगर या रोक सकता है। एक ईसीजी के दौरान, सेंसर (इलेक्ट्रोड) जो हृदय की विद्युत गतिविधि का पता लगा सकते हैं, छाती से और कभी-कभी अंगों से जुड़े होते हैं। इस गैर-इनवेसिव परीक्षण में, छाती पर रखा गया एक हाथ से पकड़े जाने वाला उपकरण (ट्रांसड्यूसर) हृदय के आकार, संरचना और गति की छवियों का निर्माण करने के लिए ध्वनि तरंगों का उपयोग करता है। एक तनाव परीक्षण के दौरान, किसी को ट्रेडमिल या स्थिर साइकिल पर व्यायाम करने के लिए कहा जाएगा, जबकि हृदय गतिविधि की निगरानी की जाएगी। यदि डॉक्टर यह निर्धारित करने के लिए एक का मूल्यांकन कर रहे हैं कि क्या कोरोनरी धमनी की बीमारी अतालता का कारण हो सकती है, और किसी को व्यायाम करने में कठिनाई हो रही है, तो डॉक्टर व्यायाम के समान हृदय को उत्तेजित करने के लिए दवा का उपयोग कर सकते हैं।

उपचार
-----

डॉक्टर सुझाव दे सकते हैं कि, अन्य उपचारों के अलावा, जीवनशैली में बदलाव करें जिससे हृदय यथासंभव स्वस्थ रहे। एक स्वस्थ आहार खाएं जो नमक और ठोस वसा में कम हो और फलों, सब्जियों और साबुत अनाज में समृद्ध हो। जीवनशैली में बदलाव करें और उच्च रक्तचाप (उच्च रक्तचाप) या उच्च कोलेस्ट्रॉल को ठीक करने के लिए निर्धारित दवाएं लें। स्वस्थ वयस्कों के लिए, इसका मतलब है कि सभी उम्र की महिलाओं और 65 वर्ष से अधिक उम्र के पुरुषों के लिए एक दिन में एक पेय तक, और 65 वर्ष और उससे कम उम्र के पुरुषों के लिए एक दिन में दो पेय तक।

सन्दर्भ
-------

* मेयो क्लिनिक पर अलिंद क्षिप्रहृदयता
अवलोकन
------

एकान्त मलाशय अल्सर सिंड्रोम एक ऐसी स्थिति है जो तब होती है जब मलाशय में एक या अधिक खुले घाव (अल्सर) विकसित होते हैं। एकान्त मलाशय अल्सर सिंड्रोम एक दुर्लभ और कम समझ में आने वाला विकार है जो अक्सर पुरानी कब्ज वाले लोगों में होता है। नाम के बावजूद, कभी-कभी एकान्त रेक्टल अल्सर सिंड्रोम में एक से अधिक रेक्टल अल्सर होते हैं। एकान्त रेक्टल अल्सर सिंड्रोम सरल जीवन शैली रणनीतियों के साथ सुधार कर सकता है, जैसे कि आहार बदलना और अधिक तरल पदार्थ पीना।

निदान
-----

एकान्त रेक्टल अल्सर सिंड्रोम का निदान करने के लिए निम्नलिखित में से एक या अधिक परीक्षण हो सकते हैं: अन्य इमेजिंग अध्ययन। डॉक्टर अन्य स्थितियों से एकान्त रेक्टल अल्सर सिंड्रोम को अलग करने में मदद करने के लिए अल्ट्रासाउंड की सिफारिश कर सकते हैं।

इलाज
----

हल्के लक्षणों और लक्षणों वाले लोगों को जीवनशैली में बदलाव के माध्यम से राहत मिल सकती है, जबकि अधिक गंभीर लक्षणों और लक्षणों वाले लोगों को चिकित्सा या शल्य चिकित्सा उपचार की आवश्यकता हो सकती है। एक व्यवहार तकनीक में, जिसे बायोफीडबैक कहा जाता है, एक विशेषज्ञ व्यक्ति को कुछ अनैच्छिक शरीर प्रतिक्रियाओं को नियंत्रित करना सिखाता है, जैसे कि मल त्याग के दौरान गुदा या श्रोणि तल की मांसपेशियों का कसना। सामयिक स्टेरॉयड, सल्फासालजीन एनीमा और ओनाबोटुलिनमोटॉक्सिनए (बोटॉक्स) जैसे कुछ उपचार मलाशय के अल्सर के लक्षणों को कम करने में मदद कर सकते हैं। यदि किसी के पास एक रेक्टल प्रोलैप्स है जो लक्षण पैदा कर रहा है, तो डॉक्टर एक रेक्टोपेक्सी प्रक्रिया की सिफारिश कर सकता है। मलाशय को हटाने के लिए एक ऑपरेशन एक विकल्प हो सकता है यदि किसी के पास गंभीर लक्षण और लक्षण हैं जो अन्य उपचारों से मदद नहीं करते हैं।

उपचार
-----

साइलियम भूसी (मेटामुसिल, प्राकृतिक फाइबर थेरेपी, अन्य) और कैल्शियम पॉलीकार्बोफिल (फाइबरकॉन, फाइबर-लैक्स, अन्य) जैसे थोक जुलाब, आंतों में तरल पदार्थ को अवशोषित करते हैं और मल को भारी बनाते हैं, जो आंत्र को अनुबंधित करने और मल को बाहर निकालने में मदद करता है।. मल सॉफ़्नर, जैसे कि डॉक्यूसेट (कोलेस, सर्फ़क, अन्य), मल में तरल पदार्थ मिलाने में मदद करते हैं, जिससे उन्हें आसानी से गुजरना पड़ता है।

सन्दर्भ
-------

* मेयो क्लिनिक पर एकान्त मलाशय अल्सर सिंड्रोम
अवलोकन
------

प्रत्येक नेत्रगोलक के ऊपर स्थित आंसू ग्रंथियां (लैक्रिमल ग्रंथियां) लगातार आंसू द्रव की आपूर्ति करती हैं जो हर बार पलक झपकते ही आंख की सतह पर पोंछ जाता है। जब किसी की आंसू वाहिनी अवरुद्ध हो जाती है, तो आंसू सामान्य रूप से नहीं निकल पाते हैं, जिससे आंख में पानी आ जाता है, जलन होती है।

कारण
----

आँसू ऊपरी और निचली पलकों के अंदरूनी कोनों में स्थित पंक्टा में बहते हैं। पलकों में छोटी नहरें (कैनालिकुली) होती हैं जो आंसुओं को एक थैली में ले जाती हैं जहां पलकें नाक के किनारे (लैक्रिमल थैली) से जुड़ी होती हैं। वहाँ से आँसू नाक में बहने वाली एक वाहिनी (नासोलैक्रिमल डक्ट) से नीचे जाते हैं। पंक्टा से नाक तक, आंसू निकासी प्रणाली में किसी भी बिंदु पर रुकावट हो सकती है। जब ऐसा होता है, तो आंसू ठीक से नहीं बहते हैं, जिससे आंखों में पानी आ जाता है और आंखों में संक्रमण और सूजन का खतरा बढ़ जाता है। एक उम्र के रूप में, आँसू (पंक्टा) निकालने वाले छोटे-छोटे छिद्र संकरे हो सकते हैं, जिससे रुकावट हो सकती है। आंखों का पुराना संक्रमण या सूजन, आंसू निकासी प्रणाली या नाक के कारण आंसू नलिकाएं अवरुद्ध हो सकती हैं। चेहरे पर चोट लगने से ड्रेनेज सिस्टम के पास हड्डी को नुकसान या निशान पड़ सकता है, जिससे नलिकाओं के माध्यम से आँसू के सामान्य प्रवाह में बाधा उत्पन्न हो सकती है। विकार जो सूजन का कारण बनते हैं, जैसे कि सारकॉइडोसिस या पॉलीएंगाइटिस के साथ ग्रैनुलोमैटोसिस, अवरुद्ध आंसू वाहिनी के विकास के जोखिम को बढ़ा सकते हैं। शायद ही कभी, कुछ दवाओं के लंबे समय तक उपयोग, जैसे कि ग्लूकोमा के इलाज के लिए इस्तेमाल की जाने वाली आईड्रॉप्स, एक अवरुद्ध आंसू वाहिनी का कारण बन सकती हैं।

जोखिम कारक
----------

यदि आंखें लगातार चिड़चिड़ी, लाल और सूजन (नेत्रश्लेष्मलाशोथ) होती हैं, तो एक अवरुद्ध आंसू वाहिनी के विकसित होने का खतरा अधिक होता है। पिछली आंख, पलक, नाक या साइनस की सर्जरी के कारण डक्ट सिस्टम पर कुछ निशान पड़ सकते हैं, जिसके परिणामस्वरूप संभवतः बाद में अवरुद्ध आंसू वाहिनी हो सकती है। यदि किसी ने इन या अन्य सामयिक नेत्र दवाओं का उपयोग किया है, तो एक अवरुद्ध आंसू वाहिनी विकसित होने का अधिक जोखिम होता है। यदि किसी ने कैंसर के इलाज के लिए विकिरण या कीमोथेरेपी की है, खासकर यदि विकिरण चेहरे या सिर पर केंद्रित था, तो एक अवरुद्ध आंसू वाहिनी विकसित होने का अधिक जोखिम होता है।

निदान
-----

यदि डॉक्टर को एक अवरुद्ध आंसू वाहिनी पर संदेह है, तो रुकावट के स्थान का पता लगाने के लिए उसे अन्य परीक्षणों से गुजरना पड़ सकता है। या वह रुकावटों की जांच के लिए ढक्कन (पंक्टा) के कोने पर छोटे जल निकासी छेद के माध्यम से एक पतला उपकरण (जांच) डाल सकता है।

इलाज
----

यदि बच्चे की अवरुद्ध आंसू वाहिनी में सुधार नहीं हो रहा है, तो उसका डॉक्टर झिल्ली को खोलने में मदद करने के लिए एक विशेष मालिश तकनीक सिखा सकता है। यदि किसी को चेहरे पर चोट लगी है जिससे आंसू नलिकाएं अवरुद्ध हो गई हैं, तो डॉक्टर यह देखने के लिए कुछ महीनों तक प्रतीक्षा करने का सुझाव दे सकते हैं कि चोट ठीक होने पर स्थिति में सुधार होता है या नहीं। जैसे-जैसे सूजन कम होती जाती है, आंसू नलिकाएं अपने आप बंद हो सकती हैं। आंशिक रूप से संकुचित पंक्टा वाले वयस्कों के लिए, डॉक्टर एक छोटी जांच के साथ पंक्टा को फैला सकते हैं और फिर आंसू वाहिनी को फ्लश (सिंचाई) कर सकते हैं।

सन्दर्भ
-------

* मेयो क्लिनिक पर अवरुद्ध आंसू वाहिनी
**दिबाकर बनर्जी** (जन्म 21 जून 1969) एक भारतीय फिल्म निर्देशक, पटकथा लेखक, निर्माता और विज्ञापन-फिल्म निर्माता हैं जो हिंदी फिल्मों में अपने काम के लिए जाने जाते हैं। इन्होंने विज्ञापन में अपना करियर शुरू किया, एक फीचर फिल्म निर्माता होने के बाबजूद, वह अभी भी एक विज्ञापन-फिल्म निर्माता बने हुए हैं।  वह अपनी स्वयं की फिल्म निर्माण कंपनी, दिबाकर बनर्जी प्रोडक्शंस भी चलाते हैं। 

एक फिल्म निर्माता के रूप में, उन्हें खोसला का घोसला (2006), ओए लकी! लकी ओए! (2008), दोनों फिल्मों ने राष्ट्रीय फिल्म पुरस्कार जितवाये।  उनकी अगली फिल्म लव सेक्स और धोखा (2010) एक प्रायोगिक फिल्म थी। इसके बाद उन्होंने राजनीतिक ड्रामा शंघाई (2012) और बॉम्बे टॉकीज (2013) बनाई, जिसे भारतीय सिनेमा के शताब्दी वर्ष के उत्सव के रूप में बनाया गया था। 2015 में, उन्होंने काल्पनिक चरित्र ब्योमकेश बख्शी पर आधारित फिल्म डिटेक्टिव ब्योमकेश बख्शी! का निर्देशन किया।

व्यक्तिगत जीवन
--------------

दिबाकर बनर्जी का जन्म और पालन-पोषण पश्चिमी दिल्ली में करोल बाग के पास न्यू रोहतक रोड में हुआ और उन्होंने बाल भारती पब्लिक स्कूल, दिल्ली में पढ़ाई की। अपनी स्कूली शिक्षा समाप्त करने के बाद, उन्होंने दृश्य संचार और ग्राफिक डिज़ाइन का अध्ययन करने के लिए अहमदाबाद में नेशनल इंस्टीट्यूट ऑफ़ डिज़ाइन में प्रवेश लिया, लेकिन ढाई साल बाद इसे छोड़ दिया। वापस नई दिल्ली में, उन्होंने ऑडियो-विजुअल फिल्म निर्माता सैम मैथ्यूज के साथ संक्षेप में काम किया। 

उन्होंने ऋचा पुरनेश से शादी की है, जिनकी एफएमसीजी मार्केटिंग पृष्ठभूमि है, और वो कई वर्षों तक दिल्ली में रहे। खोसला का घोसला की सफलता के बाद, वे मुंबई चले गए और अपनी दो बेटियों के साथ परेल, मुंबई में रहते हैं।

सन्दर्भ
-------

1. ↑  "Imran Khan makes debut in Coke ad". *मिड डे*. 11 February 2010. अभिगमन तिथि 31 May 2015.
2. ↑  Jai Arjun Singh (1 January 2013). "Jump Cut". *The Caravan*. मूल से 3 जून 2015 को पुरालेखित. अभिगमन तिथि 31 May 2015.
3. ↑  "The first rush". *द टेलीग्राफ (कोलकाता)*. Calcutta, India. 14 October 2006. मूल से 1 August 2008 को पुरालेखित.
4. ↑  Mukherjee, Aparajita (25 January 2010). "Dibakar gets lucky with Oye Lucky..." *द टाइम्स ऑफ़ इण्डिया*.
5. ↑  "Out to steal hearts". *The Hindu*. 29 November 2008. मूल से 7 November 2012 को पुरालेखित.
6. ↑  Dutta, Amrita (15 February 2009). "Cut To Delhi". *द इंडियन एक्सप्रेस*.
7. 1 2 3  Gupta, Trisha (20 February 2010). "The quiet riot". *Tehelka*. मूल से 3 March 2016 को पुरालेखित. अभिगमन तिथि 11 September 2015.
8. ↑  Sahu, Shambhu (23 October 2006). "You have to create a believable reality". *द टाइम्स ऑफ़ इण्डिया*.
अवलोकन
------

अस्थि मेटास्टेसिस तब होता है जब कैंसर कोशिकाएं अपने मूल स्थान से हड्डी तक फैलती हैं।

लगभग सभी प्रकार के कैंसर हड्डियों तक फैल सकते हैं (मेटास्टेसिस)। लेकिन कुछ प्रकार के कैंसर के विशेष रूप से हड्डी तक फैलने की संभावना होती है, जिनमें स्तन कैंसर और प्रोस्टेट कैंसर शामिल हैं।

अस्थि मेटास्टेसिस किसी भी हड्डी में हो सकता है लेकिन आमतौर पर रीढ़, श्रोणि और जांघ में होता है। अस्थि मेटास्टेसिस पहला संकेत हो सकता है कि आपको कैंसर है, या कैंसर के उपचार के वर्षों बाद अस्थि मेटास्टेसिस हो सकता है।

अस्थि मेटास्टेसिस के कारण दर्द और हड्डियाँ टूट सकती हैं। दुर्लभ अपवादों को छोड़कर, हड्डियों तक फैल चुके कैंसर को ठीक नहीं किया जा सकता। उपचार दर्द और हड्डी मेटास्टेस के अन्य लक्षणों को कम करने में मदद कर सकते हैं।

दवाई
----

आमतौर पर पतली हड्डियों (ऑस्टियोपोरोसिस) वाले लोगों के इलाज के लिए उपयोग की जाने वाली दवाएं भी हड्डी मेटास्टेसिस वाले लोगों की मदद कर सकती हैं। ये दवाएं हड्डियों को मजबूत कर सकती हैं और हड्डी के मेटास्टेसिस के कारण होने वाले दर्द को कम कर सकती हैं, जिससे मजबूत दर्द दवाओं की आवश्यकता कम हो जाती है। इन दवाओं के मौखिक रूप उपलब्ध हैं, लेकिन वे आम तौर पर ईV या इंजेक्शन के रूप में प्रभावी नहीं होते हैं, और पाचन तंत्र के दुष्प्रभाव पैदा कर सकते हैं। दर्द की दवाएं अस्थि मेटास्टेसिस के कारण होने वाले दर्द को नियंत्रित कर सकती हैं। स्टेरॉयड के रूप में जानी जाने वाली दवाएं अक्सर कैंसर की साइटों के आसपास सूजन और सूजन को कम करके हड्डी के मेटास्टेस से जुड़े दर्द को दूर करने में मदद कर सकती हैं। स्टेरॉयड दर्द में मदद करने और कैंसर की कुछ जटिलताओं को रोकने के लिए बहुत तेज़ी से काम कर सकते हैं, लेकिन उनका भी बहुत सावधानी से उपयोग किया जाना चाहिए क्योंकि उनके दुष्प्रभाव होते हैं, खासकर जब लंबे समय तक उपयोग किया जाता है। विकिरण चिकित्सा एक विकल्प हो सकता है यदि हड्डी मेटास्टेसिस दर्द पैदा कर रहा है जो दर्द दवाओं से नियंत्रित नहीं होता है या यदि दर्द कम संख्या में क्षेत्रों तक ही सीमित है। यदि हड्डी मेटास्टेसिस के कारण हड्डी टूट गई है, तो सर्जन हड्डी की मरम्मत के लिए काम कर सकते हैं। सामान्य तौर पर, हड्डी मेटास्टेसिस के कारण टूटी हुई हड्डियों को टूटी हुई हड्डी पर कास्ट लगाने से मदद नहीं मिलती है। साइड इफेक्ट्स में आस-पास की संरचनाओं को नुकसान शामिल हो सकता है, जैसे कि नसें, और हड्डियों को नुकसान जो टूटी हुई हड्डी के जोखिम को बढ़ा सकता है। यदि कैंसर कई हड्डियों में फैल गया है, तो डॉक्टर कीमोथेरेपी की सिफारिश कर सकते हैं। कीमोथेरेपी के प्रति संवेदनशील कैंसर के लिए, कीमोथेरेपी हड्डी मेटास्टेस से दर्द को कम करने का सबसे अच्छा तरीका हो सकता है। यदि हड्डी मेटास्टेसिस के कारण हड्डी टूटने का खतरा है, तो सर्जन धातु की प्लेटों, शिकंजा और नाखूनों (आर्थोपेडिक निर्धारण) का उपयोग करके हड्डी को स्थिर कर सकते हैं। वे हड्डियाँ जिन्हें धातु की प्लेटों या शिकंजे से आसानी से मजबूत नहीं किया जा सकता है, जैसे कि श्रोणि की हड्डियाँ और रीढ़ की हड्डियाँ, अस्थि सीमेंट से लाभान्वित हो सकती हैं।

सन्दर्भ
-------

* मेयो क्लिनिक पर अस्थि मेटास्टेसिस
उत्तरी अमेरिका एवं अन्य महाद्वीपों को प्रभावित करने वाली वायुराशियाँ ; ये दूसरे वायुराशियों से एक सीमारेखा द्वारा अलग होती हैं।
**वायुराशि** हवा का वह घना भाग है जिसका ताप एवं आर्द्रता एक समान एवं समतल हो। कुछ निश्चित स्थानों पर वायुमंडल में हवाओं की सामान्य गति के कारण वायु की विशाल राशि एकत्र हो जाती है, जिसकी अपनी विशेषताएँ और भौतिक दशाएँ, विशेषकर ताप और आर्द्रता, निश्चित तथा स्पष्ट होती हैं। विश्व के मानचित्र पर से स्थायी रूप से एक निश्चित स्थान पर पाई जाती हैं। इनकी स्थिति में थोड़ा बहुत परिवर्तन सूर्य की किरणों के साथ हुआ करता है।

वायुराशि के उत्पत्तिस्थान को **स्रोतक्षेत्र** (source regions) कहते हैं। प्रतिचक्रवातीय क्षेत्र इस प्रकार की वायुराशि की उत्पत्ति के लिए उपयुक्त स्थान है, जैसे वायुराशि के प्रमुख क्षेत्र कैनाडा का हिमाच्छादित ध्रुववृत्तीय मैदान, शीतकाल में साइबेरिया, उष्ण कटिबंधी महासागरों के विस्तृत क्षेत्र तथा गरम एवं शुष्क सहारा क्षेत्र। वायुराशि अधिक समय तक अपने उत्पत्ति स्थान पर नहीं ठहर सकती है, बल्कि शीघ्रता से बाहर की ओर चलना प्रारंभ कर देती है। इसका क्षेत्र इतना विशाल एवं गति इतनी मंद होती है कि चलते समय इसकी विशेषताओं में अंतर होता जाता है। जब दो वायुराशियों के ताप और आर्द्रता में अंतर होता है, तो ये सरलता से आपस में नहीं मिल पाती हैं और इनके बीच में सीमांत क्षेत्र बन जाता है, जिसके दोनों ओर दो प्रकार के ताप पाए जाते हैं।

वायुराशि के भेद
---------------

ताप के आधार पर
(1) गरम वायुराशि
(I) warm stable air mass
(ii)warm unstable air mass
(2) शीतल वायुराशि
(I) cold stable air mass 
(ii)cold unstable air mass

उत्पत्ति अक्षांश के आधार पर
(1) आर्कटिक वायुराशि

(2) ध्रुवीय वायुराशि

(3) उष्णकटिकंधी वायुराशि

(4) विषुवतीय वायुराशि

उत्पत्ति स्थान के आधार पर
(1) समुद्री वायुराशि

(2) महाद्वीपी वायुराशि

अवस्थाएँ
--------

प्रत्येक वायुराशि के जीवन की तीन अवस्थाएँ होती हैं :

1. परिवर्तन - आक्रांत भूमि के गुणों के अनुसार वायुराशि में परिवर्तन होने की अवस्था।

2. मध्यगत - वायुराशि के निजी मूल गुणों के समाप्त हो जाने पर, आक्रांत भूमि की वायु में परिवर्तन होनेवाली अवस्था।

3. अस्तित्वहीनता - जब वायुराशि का अस्तित्व समाप्त हो जाता है और नवीन रूप धारण कर लेती है।
**अस्थिमृदुता** या 'ओस्टीयोमलेशिया' (Osteomalacia) व्यस्कों में हड्डी के मुलायम होने को कहते हैं। बच्चों में इस रोग को रिकेट्स कहते हैं। ये प्रायः विटामिन डी की कमी के कारण होता है।

इस रोग के होने पर अस्थियों में खनिजन (मिनरलाइजेशन) पर्याप्त मात्रा में नहीं होता। यह कंकाल तंत्र का गम्भीर रोग है जिसमें 
अस्थि ऊतकों में कैल्सियम तथा फॉस्फोरस का क्षय होने लगता है। चूंकि ये तत्त्व अस्थि के मूलभूत तत्त्व हैं, इसलिए उनकी कमी से अस्थियों की सामर्थ्य में कमी आ जाती है।

लक्षण
-----

जैसे-जैसे ऑस्टियोमलेशिया बढ़ता है, हड्डी में दर्द और मांसपेशियों में कमजोरी हो सकती है। ऑस्टियोमलेशिया से जुड़ा सुस्त, दर्द करने वाला दर्द आमतौर पर पीठ के निचले हिस्से, श्रोणि, कूल्हों, पैरों और पसलियों को प्रभावित करता है।

कारण
----

आहार विटामिन डी आमतौर पर उन खाद्य पदार्थों से होता है जिनमें विटामिन जोड़ा गया है, जैसे गाय का दूध। जो लोग ऐसे क्षेत्रों में रहते हैं जहां सूरज की रोशनी सीमित है, सूरज की रोशनी के संपर्क में कम आते हैं या विटामिन डी में कम आहार खाते हैं, वे ऑस्टियोमलेशिया विकसित कर सकते हैं। एक क्षतिग्रस्त आंतों की परत पोषक तत्वों को अच्छी तरह से अवशोषित नहीं करती है, और इससे विटामिन डी और कैल्शियम की कमी हो सकती है। दौरे का इलाज करने के लिए इस्तेमाल की जाने वाली कुछ दवाएं, जिनमें फ़िनाइटोइन (दिलान्टिन, फेनीटेक) और फेनोबार्बिटल शामिल हैं, गंभीर विटामिन डी की कमी और ऑस्टियोमलेशिया का कारण बन सकती हैं।

निदान
-----

कारण का पता लगाने के लिए और ऑस्टियोपोरोसिस जैसे अन्य हड्डियों के विकारों को दूर करने के लिए, निम्न में से एक या अधिक परीक्षणों से गुजरना पड़ सकता है: रक्त और मूत्र परीक्षण। सामान्य संज्ञाहरण का उपयोग करते हुए, एक सर्जन हड्डी के एक छोटे से नमूने को निकालने के लिए त्वचा के माध्यम से और कूल्हे के ऊपर श्रोणि की हड्डी में एक पतली सुई डालता है। हालांकि अस्थिमृदुता का पता लगाने में अस्थि बायोप्सी सटीक है, निदान करने के लिए इसकी शायद ही कभी आवश्यकता होती है।

इलाज
----

स्वास्थ्य देखभाल प्रदाता यह भी सिफारिश कर सकता है कि कोई व्यक्ति पूरक या आहार के माध्यम से कैल्शियम या फास्फोरस का सेवन बढ़ा सकता है। विटामिन डी चयापचय को प्रभावित करने वाली स्थितियों का इलाज करना, जैसे कि किडनी और लीवर की बीमारी या कम फॉस्फेट का स्तर, अक्सर ऑस्टियोमलेशिया के लक्षणों और लक्षणों को बेहतर बनाने में मदद करता है। कोई प्राथमिक देखभाल प्रदाता को देखकर शुरू कर सकता है, जो एक डॉक्टर को संदर्भित कर सकता है जो जोड़ों और मांसपेशियों (रूमेटोलॉजिस्ट) के रोगों में माहिर हैं या जो चयापचय हड्डी विकारों (एंडोक्रिनोलॉजिस्ट) में माहिर हैं। की एक सूची बनाएं: अस्थिमृदुता के लिए, डॉक्टर से पूछने के लिए बुनियादी प्रश्नों में शामिल हैं अन्य प्रश्न पूछने में संकोच न करें। लक्षण, जिनमें कोई भी ऐसा भी शामिल है जो अपॉइंटमेंट लेने के कारण से संबंधित नहीं है, और जब उन्होंने शुरू किया मुख्य व्यक्तिगत जानकारी, जिसमें अन्य चिकित्सा स्थितियां और पारिवारिक चिकित्सा इतिहास शामिल हैं, सभी दवाएं, विटामिन और अन्य पूरक जो खुराक सहित लेते हैं डॉक्टर से पूछने के लिए प्रश्न क्या है मेरे लक्षणों का सबसे संभावित कारण? लक्षण, प्रमुख व्यक्तिगत जानकारी, सभी दवाएं, विटामिन और अन्य पूरक जो एक लेते हैं, पूछने के लिए प्रश्न

सन्दर्भ
-------

1. ↑  "MedlinePlus Medical Encyclopedia: Osteomalacia". मूल से 6 मार्च 2010 को पुरालेखित. अभिगमन तिथि 8 मार्च 2010.

* मेयो क्लिनिक पर ऑस्टियोमलेशिया